হুমকি দিয়ে লাগাতার ধর্ষণ! অভিযোগ বীরভূমের বিজেপি নেতার বিরুদ্ধে

বীরভূম: ভয় দেখিয়ে যৌন নির্যাতন (Harassment)। অভিযুক্ত খোদ বিজেপি (BJP) নেতা। ঘটনাকে ঘিরে ব্যপক চাঞ্চল্য ছড়িয়ে পড়ল বীরভূম (Birbhum) জেলার খয়রাশোলে। সেখানে প্রাণে মেরে ফেলার হুমকি দিয়ে এক গৃহবধূকে ধর্ষণের অভিযোগ উঠল এলাকারই এক বিজেপি নেতার বিরুদ্ধে। অভিযুক্ত বিজেপি নেতা নাম নীরব বালা। ইতিমধ্যে তার বিরুদ্ধে থানায় অভিযোগ দায়ের করেছেন নির্যাতিতা।

স্থানীয় গৃহবধূর অভিযোগ, অভিযুক্ত নীরব বালা এলাকার বিজেপি নেতা। ওই গৃহবধূ স্বামী যখন বাড়ির বাইরে কাজে যায় সেই সময় হাতে বোমা নিয়ে এসে স্বামীকে ও ছেলেকে প্রাণে মেরে ফেলার হুমকি দিয়ে ধর্ষণ করত বলে অভিযোগ ওই বিজেপি নেতার বিরুদ্ধে।

আরও পড়ুন: ইভটিজিংয়ের শিকার, মৃত্যু হল এক যুবতীর!

শনিবার সকালেও অভিযুক্ত বিজেপি নেতা ওই গৃহবধূর উপর নির্যাতন চালায় ও ধর্ষণ করে বলে অভিযোগ। এরপরেই ওই গৃহবধূ খয়রাশোল থানায় অভিযোগ জানান। তিনি দোষীর উপযুক্ত শাস্তি চাইছেন। এদিকে অভিযোগ হাতে পেয়ে ঘটনার তদন্তে নেমেছে খয়রাশোল থানার পুলিশ। যদিও এই প্রতিবেদন লেখা অবধি ঘটনায় কাউকে গ্রেফতার করা হয়নি।