বিজেপি শাসিত রাজ্যে ধর্ষিত পথকুকুররাও, গ্রেফতার অভিযুক্ত পশুপ্রেমী

ওয়েব ডেস্ক: ফের এক নৃশংস ঘটনা সাক্ষী থাকল রাজধানী দিল্লি (Delhi)। রাস্তার কুকুরদের ধরে যৌন নির্যাতন (Harassment) চালানোর অভিযোগ উঠল এক ব্যক্তির বিরুদ্ধে। সবথেকে অবাক করার মতো বিষয় হল, যে ব্যক্তি এই ঘৃণ্য ঘটনায় অভিযুক্ত, তিনি নিজে একজন পশুপ্রেমী স্বেচ্ছাসেবী সংস্থার একজন কর্মী। অভিযুক্তের নাম নওশাদ। সিসিটিভি ক্যামেরার ফুটেজে তার এই অপকর্ম সবার সামনে এসেছে বলে খবর।

ঘটনা প্রকাশ্যে আসার পর সেই স্বেচ্ছাসেবী সংস্থাটিই প্রথমে থানায় অভিযোগ দায়ের করে। তাঁদের অভিযোগ, অন্তত ১৩টি কুক্কুরীকে ধর্ষণ করেছে নওশাদ। এরপরই দিল্লি পুলিশ তদন্তে নামে এবং অভিযুক্তকে গ্রেফতার করে। স্থানীয় বাসিন্দারা তাকে চিহ্নিত করে মারধর করার পর পুলিশের হাতে তুলে দেন।

আরও পড়ুন: সই করেননি রাজ্যপাল, তাও কীভাবে আইনে পরিণত হল ১০টি বিল?

ইতিমধ্যে, পথকুকুরদের উপর নওশাদের যৌন নির্যাতনের একাধিক ভিডিও সামাজিক মাধ্যমে ভাইরাল হয়ে পড়েছে, যা দেখে রীতিমতো ক্ষোভে ফেটে পড়েছেন নেটিজেনরা। এই বিষয়ে দিল্লি পুলিশ (Delhi Police) এক বিবৃতিতে জানিয়েছে, “অভিযুক্ত যুবক একাধিক কুকুরকে ধর্ষণ করেছে বলে অভিযোগ উঠেছে। আমরা ভিডিওগুলো যাচাই করে দেখছি এবং তদন্ত প্রক্রিয়া শুরু হয়েছে।”

এই পাশবিক ঘটনার বিরুদ্ধে নিন্দার ঝড় উঠেছে সর্বস্তরে। পশুপ্রেমী মহল থেকে শুরু করে সাধারণ নাগরিক সকলেই অভিযুক্তের দৃষ্টান্তমূলক শাস্তির দাবি জানিয়েছেন। অনেকেই প্রশ্ন তুলছেন—এই ধরনের অপরাধ রুখতে কবে আরও কড়া আইন প্রয়োগ হবে? কিন্তু এই প্রশ্নের উত্তর আপাতত নেই।